runetrust/blame-folketinget-dk huggingface dataset:
Mona Juul (KF), 2024-05-29:
Jeg kan ikke huske det her opdragelsespanel, eller hvad det er ordføreren kalder det.
Men der er ikke nogen tvivl om, at der jo er forskel på at være – og undskyld, at jeg nu bruger det ord om Liberal Alliance – ultraliberalistisk og så at være Konservative.
Det er der.
Der er stor forskel i forhold til lige præcis det område, for vi synes jo også, at der er mange ting, som man skal tage ansvaret for sammen, og som man ikke bare selv skal påtage sig ansvaret for.
Så der kan godt være nogle forskelle der, men mon ikke vi er to partier, der lige præcis på den front også kan blive meget enige.
Det forestiller jeg mig.
Der er ikke nogen tvivl om, at vi er villige til at se på alt, hvad der er med til at fremme, at vi får et så uddannet Danmark som overhovedet muligt, og at vi sikrer, at vi har de uddannede, der skal til i de danske virksomheder.
Men jeg vil også sige, og det skal jeg nok lade være med at stå og læse op her, at der er fundet mange balancer i den aftale, og jeg synes faktisk, at det samarbejde, vi havde på tværs – det var med SF, og det var med LA – virkelig er et godt og gedigent samarbejde.
Vi havde et stærkt samarbejde med de danske universiteter, så vi rent faktisk kunne gå imod det oplæg, det udspil, som regeringen kom med, og lande et meget mere fornuftigt sted.
Det havde jeg håbet på at Radikale også havde haft lyst til.
Martin Lidegaard (RV), 2024-05-29:
Det tager jeg som et tilsagn om, at vi sammen kan prøve at skubbe lidt på regeringen, når det handler om at komme hurtigere fri af russisk gas, og tak for det.
I forhold til uddannelse er det nok vores opfattelse, at den uddannelsesaftale, der er indgået, har store konsekvenser for kvaliteten af uddannelserne på universiteterne – især hvis man bibeholder det element, at hvis ikke man lykkes med at få alle de erhvervskandidater, der er, skærer man simpelt hen bare tilsvarende i kandidatuddannelserne.
Hvis nu man kommer i den situation, at man ikke når målene for erhvervskandidater, kunne man så håbe på – og jeg fik et næsten ja fra Liberal Alliance – at Konservative så ville kigge på, om der skal være den automatik i aftalen, i hvert fald efter et folketingsvalg?
Mona Juul (KF), 2024-05-29:
Tak for spørgsmålet, og rigtig mange tak for samarbejdet.
Det er jeg rigtig glad for, og jeg synes også, at vi i KLAR-alliancen har rigtig mange gode dialoger og meldinger.
Det håber jeg også at regeringen vil lytte til.
Der er ikke nogen tvivl om, at hr. Martin Lidegaard har fuldstændig fat i den lange ende, i forhold til at vi skal være fri for de fossile brændstoffer.
Det er vi nødt til at være, og vi er nødt til at være det af mange årsager, nemlig både på grund af klimaet og for at slippe for nogle af de diktaturstater, som vi på ingen som helst måde har lyst til at samhandle med mere.
Alt, hvad vi arbejder på i forhold til klima, synes jeg handler lige præcis om det.
Det er så træls og kedeligt at sige, der skal mere tempo på, men det er jo reelt set rent faktisk det, der skal ske.
Jeg vil også sige, at jeg ikke tror, at kernekraft løser noget som helst i løbet af ganske kort tid.
Det er jo et af de steder, hvor vi også godt kunne kigge på det, i hvert fald så vi med et tidsperspektiv kan se på nogle af de nye teknologier, som er til rådighed, og som kan hjælpe os.
I forhold til uddannelse vil jeg sige, at hvor er det ærgerligt, at I ikke er tilbage eller stadig væk er med i nogle af de aftaler, for så kunne det jo være, vi kunne arbejde med nogle af de ting sammen, som vi er utilfredse med.
Martin Lidegaard (RV), 2024-05-29:
Først og fremmest tillykke til fru Mona Juul
både med at stå der og med en rigtig god tale.
Vi er enige et langt stykke ad vejen, og vi har også haft den store fornøjelse at lave et fælles udspil om iværksætteri i KLAR-alliancen.
Jeg kunne så tænke mig at spørge fru Mona Juul om to områder, hvor jeg håber vi også kunne finde noget enighed.
Hvad kan vi gøre for at komme længere i Danmark, hvor vi har det samme gasforbrug i dag, som vi havde for et år siden?
Vil Konservative være med til at prøve at løfte den opgave?
Det andet handler så om noget, hvor der måske er lidt større uenighed.
Det handler om uddannelsespolitikken.
For netop på grund af hensynet til erhvervslivet har jeg en stor frustration over, at der nu bliver skåret i STEM-uddannelserne, at der bliver skåret i kvaliteten af vores universitetsuddannelser, som har givet vores erhvervsliv så meget godt.
Kan man få De Konservative i tale om måske at ændre på den uddannelsesaftale, der er indgået?
Mona Juul (KF), 2024-05-29:
Tusind tak.
Den opfordring er modtaget.
Det skal jeg selvfølgelig få gjort.
Lad mig så også bare sige, at der også er rigtig mange ting i den konflikt, som foregår lige nu, som vi i hvert fald kan have mange meninger om, men som vi jo nok ikke har den helt store indflydelse på.
Søren Søndergaard (EL), 2024-05-29:
Det er helt fint; man kan ikke nå at læse alting.
Jeg synes bare, det var en vigtig artikel, for det var fire tidligere udenrigsministre i Danmark fra fire forskellige partier, som var blevet enige om at komme med det fælles opråb, og som bl.a. sagde: Konflikten mellem Israel og palæstinenserne virker uendelig.
Derfor går vejen hverken via Hamas eller Netanyahu.
Alt tyder på, at når krigen slutter, falder Netanyahu.
Palæstinenserne har brug for en ny leder, der har autoritet og folkelig opbakning, til at lede dem til fred og mod en tostatsløsning.
Og så peger de på Marwan Barghouti, så jeg vil bare opfordre den konservative leder til at få læst den artikel.
Tak for talen.
Sammen med Putins overfald på Ukraine er krigen i Mellemøsten den mest alvorlige konflikt, som vi har i vores del af verden.
Derfor må vi alle forholde os til, hvad vi kan gøre for at få konflikten nedtrappet og finde en varig løsning, som sikrer fred og sikkerhed for både palæstinensere og israelere.
Et problem i den forbindelse har været, at Israel relativt systematisk fjerner palæstinensiske ledere, som kunne udgøre et alternativ til Hamas, og sådan et er bestemt nødvendigt.
Det gælder f.eks. Marwan Barghouti, som har siddet 22 år i israelsk fangenskab, ofte under kummerlige forhold.
Derfor blev jeg utrolig glad, da jeg læste et indlæg af den tidligere konservative formand hr. Per Stig Møller, hvor han opfordrede, og jeg citerer, den danske regering til at kræve Marwan Barghouti løsladt og straks arbejde for, at både EU og USA gør det samme.
Derfor er mit enkle spørgsmål sådan set, om fru Mona Juul er enig med Per Stig Møller i det synspunkt.
Mona Juul (KF), 2024-05-29:
Det bliver en fest, og jeg var lige ved at sige ren bada-bing, men lad os nu vente og se.
Charlotte Bagge Hansen (M), 2024-05-29:
Jeg konstaterer med ordførerens tale, at De Konservative ønsker en iværksætterstrategi lige så meget, som regeringen gør.
Vi glæder os til samarbejdet, når vi skal i gang med forhandlingerne.
Mona Juul (KF), 2024-05-29:
Selv tak, og selv tak for det rigtig gode samarbejde, som vi bestemt har haft i Erhvervsudvalget og i andre sammenhænge.
Det sætter jeg rigtig stor pris på.
Jeg må også bare konstatere, at regeringen og Moderaterne jo har stemt vores forslag ned, som nu ligger i forhandlingerne.
Og hvis det betyder, at det er, fordi I selv vil foreslå det, så kom med det.
Kom nu med det, så vi kan komme videre!
For hver dag er der simpelt hen virksomheder, der tænker: Det er bedre at starte et andet sted.
Handler det kun om penge?
Nej, det gør det altså ikke.
Men der er noget, som handler om langsigtede strukturelle ændringer, som handler om, at vi er nødt til at fjerne nogle afgifter og nogle skatter, for at det er attraktivt nok at være her.
Og derfor er det vigtigt, at der bliver afsat midler.
Om det er nok, bliver spændende at se.
Vi kommer i hvert fald og byder på, at aktieavancebeskatningen skal sænkes.
Lagerbeskatning på børsnoteringer skal væk.
Det skal fantomskatten også.
Og så er der meget andet, der ikke koster noget.
Charlotte Bagge Hansen (M), 2024-05-29:
Tak for ordet.
Først vil jeg sige tak for en entusiastisk og passioneret første tale som partileder.
Det glæder mig, også som tidligere kollega i erhvervssammenhæng, og det takker jeg meget for.
Altså, der har vi ikke krydset klinger endnu.
Vi er rimelig enige om, hvordan vi synes vilkårene skal være for erhvervslivet.
Men for at berolige partilederen vil jeg sige, at mine kolleger fra de to andre regeringspartier deler den samme passion.
Og jeg håber trods alt, at partilederen har lagt mærke til, at de første 300 mio. kr., der var sat af, er vokset til 1,5 mia. kr. indtil 2027, og fra 2030 vil der blive afsat en ekstra milliard.
Men der er jo mange ting.
Det er jo ikke givet med bare at gå ud at sige: Nu skal virksomhederne have lempet de her regler.
Nej, vi skal hele vejen rundt.
Jeg vil spørge partilederen: Er partilederen glad for, at der bliver afsat flere penge til iværksætteri?
Tror partilederen på, at det er noget, regeringen vil?
Mona Juul (KF), 2024-05-29:
Tak for spørgsmålet.
Jeg har til gode lige at læse den artikel af Per Stig Møller, men jeg så faktisk godt overskriften, og jeg skal også nok få den læst.
Jeg er simpelt hen nødt til at sige, at jeg ikke ved, hvad der præcis er op og ned i den sag.
Men at der lige nu sker forfærdelige ting i Gaza, kan vi hurtigt blive enige om, og hvis vi skal se en vej frem, er vi også nødt til at se på, hvordan vi kan løse nogle af de udfordringer, der er.
Om det betyder en løsladelse af en tidligere terrorist, tvivler jeg på.
Ja, det er vi som udgangspunkt, men vi må bare erkende, at regeringen nogle gange har det med at implementere på en usædvanlig uhensigtsmæssig måde, og at vi jo så er nødt til at markere og sørge for, at regeringen kommer til at implementere den lovgivning, som bliver lavet på EU-plan, på en ordentlig måde.
Lad mig lige sige med hensyn til kommissioner, at vi sådan set ikke har noget imod kommissioner, men at vi har noget imod, at der ikke sker en bønne, fra at man beslutter sig for en kommission, og så frem til at man får lavet den færdig.
Der er jo masser af ting, vi politisk kan lave hen ad vejen, og som vi burde tage os af, og det kan jo ikke nytte noget, at man skal vente i 2-3 år, og at det altså nu her i forhold til iværksætteriet er 1.000 dage.
Det er jo meget fint, at der er afsat lidt flere millioner.
Lad mig bare minde om, hvor mange virksomheder der lige nu står med en kæmpe gæld til det offentlige, fordi deres lagerbeskatning på børsnoteringer smadrer dem, og at der er rigtig mange virksomheder, der har forladt Danmark, fordi de simpelt hen har måttet gå nedenom og hjem, eller fordi de har kunnet se, at forholdene i Danmark simpelt hen ikke egner sig til at starte en virksomhed.
Så den offeromkostning er jo meget, meget større end de få millioner, der her er fundet ekstra.
Torsten Schack Pedersen (V), 2024-05-29:
Jeg har bare lige et par betragtninger.
Når Det Konservative Folkeparti kritiserer regeringen for at have nedsat for mange kommissioner, vil jeg dog bemærke, at et af de konservative forslag til at forbedre familiepolitikken i Danmark er at nedsætte en familiekommission.
Så det er blot for at sige, at kommissioner synes vi jo åbenbart begge kan noget fornuftigt.
Jeg vil dog bare lige oplyse, at ventetiden har betydet, at hvor det i regeringsgrundlaget var 300 mio. kr. og det i 2027 er 450 mio. kr., så er det i 2030-planen altså løftet til 1 mia. kr.
Så selv om der er en utålmodighed, har ventetiden trods alt kastet nogle penge af sig, og ambitionsniveauet er vokset.
Brigitte Klintskov Jerkel (KF), 2024-05-29:
Jeg synes, at ordføreren svarer udenom.
Men så vil jeg spørge om noget andet.
Moderaterne har skrevet under på en vedtagelsestekst, V 61, hvor der står, og jeg citerer: »... ægte integration ikke kun opnås gennem beskæftigelse, uddannelse og danskkundskaber, men gennem en fuld tilslutning til danske værdier.
Folketinget deler ønsket om et større og vedholdende fokus på, hvordan vi som samfund gør op med negativ social kontrol, så både mænd og kvinder med indvandrerbaggrund nyder rettigheder og frihed som danske kvinder og mænd«.
Mener ordføreren, at den her tekst stemmer overens med en afholdelse af muslimske kønsopdelte vælgermøder?
Monika Rubin (M), 2024-05-29:
Jeg synes ærlig talt, det er et lidt mærkværdigt spørgsmål.
For der er jo ikke nogen, der har bedt nogen om at gå sin vej nogen steder.
Altså, man vælger ikke at sætte ugegrænsen op til de 12 uger, ligesom Liberal Alliance jo heller ikke valgte at gøre det, selv om der absolut intet sundhedsfagligt belæg er for at skulle holde den omkring 12 uger.
Men hvis man hæver den til de 18 uger, formår man jo netop at give kvinderne en øget selvbestemmelse over egen krop.
Det er Moderaternes kvindesyn.
Så det er Moderaternes kvindesyn, og Moderaternes kvindesyn er, at kvinder selv skal have lov til at bestemme over egen krop.
Man skal ikke bære en graviditet, hvis man ikke har lyst.
Brigitte Klintskov Jerkel (KF), 2024-05-29:
Jeg vil gerne spørge lidt ind til Moderaternes kvindesyn.
For nu er det jo kommet frem, som flere også har været inde på her i dag, at Moderaternes kandidat til Europa-Parlamentet Abdinoor Adam Hassan deltog i et vælgermøde i Aarhus, hvor kun mænd med udenlandsk baggrund var til stede.
Monika Rubin (M), 2024-05-29:
Tak til ordføreren for spørgsmålet.
Nu er det desværre sådan, at vi har en enorm mangel på arbejdskraft i Danmark, og det bliver kun værre med årene, fordi vi står med en demografisk udfordring.
Det er også derfor, at jeg brugte en del af min tale på at tale om international arbejdskraft.
For lige meget hvor mange penge vi afsætter og hvor stort et lønløft vi giver, hvilket regeringen jo har prioriteret, så kan vi ikke trylle flere mennesker frem.
Derfor bliver vi også nødt til at blive bedre til at tiltrække international arbejdskraft.
Kirsten Normann Andersen (SF), 2024-05-29:
Min pointe er sådan set, at for fru Hansen er det lidt ligegyldigt, hvor vi træffer beslutningerne.
Hvis ikke vi kan finde ud at lave aftaler, som hænger sammen, herinde på Christiansborg, er vi jo lige vidt i forhold til det nære sundhedsvæsen.
Men lad mig lige blive lidt ved magtanvendelsen, for i ældreplejen er den jo ofte forårsaget af, at borgere med demens har svært ved at udtrykke deres egne behov.
Derfor er det også vigtigt, at der er personale til stede, som kan aflæse den demente borgers behov, når det er sådan, at man har brug for at give udtryk for, hvad det er, man har brug for lige nu.
Det handler jo i høj grad om normeringer.
Derfor er jeg også lidt optaget af, hvordan Moderaterne ser på muligheden for at bruge en større del af råderummet til at sikre mere personale til de velfærdsområder, der bløder lige nu i forhold til personale.
Monika Rubin (M), 2024-05-29:
Tak til ordføreren for spørgsmålene.
Men i forhold til tværfaglighed mellem sundheds- og ældreområdet er det jo klart, at når vi skal til at lave en sundhedsreform, som skal styrke det nære sundhedsvæsen, så skal vi have for øje, at vi bliver langt flere ældre medborgere i Danmark, og det betyder også, at ældreområdet, socialområdet og sundhedsområdet skal tale bedre sammen.
I forhold til sundhedsområdet er der meget af det, der lige nu foregår på hospitalerne, som måske kunne foregå tættere på borgernes eget hjem, hvis vi ellers formår at understøtte udviklingen hen imod f.eks. mere hjemmebehandling, bedre digitalisering af vores sundhedsvæsen osv.
Så der er mange ting, vi skal skrue på på én gang, men vi har blik for, at vi bliver langt flere ældre.
Kirsten Normann Andersen (SF), 2024-05-29:
Tak for det, og tak for en rigtig fin tale.
Vi har lige indgået en ældreaftale, som har til formål at give de ældre mere selvbestemmelse i deres eget liv.
Det synes jeg er rigtig godt.
Samtidig har vi konstateret, at der bliver lavet aftaler med socialministeren inde i en anden bygning om, at vi skal kunne bruge mere magtanvendelse i ældreplejen.
Det er jo knap så godt.
Og sidst, men ikke mindst, venter vi jo stadig væk på, at sundhedsministeren kommer med et udspil til, hvordan vi kan tage os af de 70 pct. af de ældre i ældreplejen, som har brug for meget mere sundhedsbehandling, end der nogen sinde har været brug for før.
Monika Rubin (M), 2024-05-29:
Det er svært, når der kommer flere spørgsmål på en gang og kommentarer til to forskellige emner.
I Moderaterne taler vi altså ikke kun til kristne forsamlinger.
Vi kan også godt tale til muslimske forsamlinger.
Vi kan også godt tale til buddhistiske forsamlinger, jødiske forsamlinger, hinduistiske forsamlinger.
For os handler det om, hvad vi siger, og hvem vi siger det til.
Så kunne jeg bare godt tænke mig at stille et spørgsmål.
Jeg fik ikke stillet det før, og måske giver det heller ikke helt mening her.
Men jeg undrer mig over, at man er med i et forslag til vedtagelse, hvor der står, at der er et værdimæssigt skred i abortloven, når man er et liberalt parti.
Jeg kan faktisk ikke forstå det.
Pernille Vermund (LA), 2024-05-29:
For det første er der jo stor forskel på, hvem der møder op, når alle er inviteret, og på et møde, hvor det alene er for mænd, fordi kvinder ikke må deltage.
Man kan jo som kandidat vælge at sige nej tak, når man møder op og ser, at det her er et arrangement med et islamisk islæt, hvor det kun er mænd, der deltager.
Den del må jo stå for ordførerens og partiets egen regning.
I forhold til strengt beskyttet natur er det da helt afgørende, at vi ser på nogle af de store områder, som i dag bliver udlagt til solcelleparker, og også de områder, som har høj miljøværdi.
Burde vi ikke gøre det mere attraktivt f.eks. for landmændene at have vild natur og større biodiversitet frem for f.eks. at industrialisere med solceller?
Monika Rubin (M), 2024-05-29:
Tak til ordføreren for spørgsmålet.
Jeg vil bare gerne lige igen understrege, at jeg ikke er en del af et parti, der faciliterer vælgermøder, hvor der er kønsopdeling.
Vi har en EP-kandidat, der har deltaget i et møde afholdt af andre, hvor der desværre kun var mænd til stede.
Når Moderaterne afholder vælgermøder, som vi gjorde i søndags samme sted med samme type borgere, var der også kvinder til stede.
Der håber jeg også, at der er flere mænd, der gerne være til stede dér.
I forhold til det med de 10 pct. ønsker jeg faktisk at blive klogere på, hvad det præcis er, I mener med strengt beskyttet natur.
Hvordan skal det foregå?
Kan ordføreren være mere konkret?
Pernille Vermund (LA), 2024-05-29:
Tak for det, og også herfra tak for en fin tale.
Man får sådan lyst til at spørge som den tidligere ordfører: Hvordan føles det at komme med så fin en fortælling om en far, der flygter fra undertrykkelse og de islamiske værdier, der er og hersker i Iran, og så nu oplever at være en del af et parti, hvor der bliver afholdt møder, som er kønsopdelte og med recitation af Koranen osv.?
Men jeg vil egentlig følge op på et andet spørgsmål, som handler om miljøet.
Jeg har siden 2014 kæmpet for, at der ikke skulle være sandsugning i Øresund.
Dengang sagde man fra den daværende regerings side, at det var bæredygtigt og ikke noget problem, og at det med havbunden løste sig med tiden.
Efterfølgende er man blevet klogere.
Jeg har også været med til at kæmpe for, at vi på havmiljøområdet kom op på 10 pct. strengt beskyttet havmiljø, og der var også nogle forhandlinger i sidste valgperiode, hvor det var meget svært at få bl.a. Venstre – dengang var hr. Lars Løkke Rasmussen i Venstre – og Socialdemokratiet med på det.
Det er nu lykkedes.
Vi er nu nogle partier, som gerne vil have 10 pct. strengt beskyttet natur på landjorden.
Så hvor står Moderaterne dér, og hvor lang tid skal der gå, før vi får det?
Monika Rubin (M), 2024-05-29:
Altså, jeg synes efterhånden, jeg har svaret på det en milliard gange: Moderaterne har ikke afholdt det, som ordføreren siger.
Men jeg er rigtig glad for, at ordføreren nævner det her med negativ social kontrol også af mænd.
For det er bl.a. derfor, at nogle af de unge mænd hænger rundt ude på gaderne.
Susie Jessen (DD), 2024-05-29:
Tak, og tak for talen, som jo blev indledt med fru Monika Rubins fars egen historie.
Der er også en anden historie om en anden iraner, der er bosat her i Danmark, der hedder Firoozeh Bazrafkan.
Hun er kunstner, og hun er en af dem, der igennem sin kunst har udtrykt sit store mishag mod det iranske præstestyre, som har undertrykt og i dag undertrykker masser af iranske kvinder.
Hun er jo en af dem, som ikke kan få lov til at udøve sin kunst i dag, fordi regeringen har indført den her koranlov.
Det er jo velkendt, at det er Moderaterne og udenrigsministeren, der har været bannerfører for det her og har haft en god kontakt med OIC og de her stater, f.eks. Irak og Iran.
Jeg ved godt, der er blevet spurgt om det her før, men ordføreren er jo selv halvt fra Iran og starter sin egen tale med en afstandtagen til alt det, de står for, og så står ordførerens eget parti og indfører en koranlov.
Hvad er det da for noget?
Mona Juul (KF), 2024-05-29:
Man kan stole et tusind procent på, at Det Konservative Folkeparti får valgt en kandidat – det håber vi i hvert fald på – som i den grad kommer til at føre konservativ politik.
Camilla Fabricius (S), 2024-05-29:
Tak for det.
For hvordan kan danskerne så stole på, at Det Konservative Folkeparti rent faktisk mener det samme i Danmark som i Bruxelles, så det ikke er kulsort, og så man netop får det her lys og liv og den plads?
Mener man også det nede i Europa?
Så hvor står Det Konservative Folkeparti nu her lige om lidt, når vi skal stemme til Europa-Parlamentet?
Mona Juul (KF), 2024-05-29:
Tak for spørgsmålet.
Det tror jeg ordføreren udmærket godt er klar over.
Det er sådan, at vi her lige nu er i en kæmpestor valgkampagne, og det, man må tage for gode varer, er, at Det Konservative Folkeparti har lyst til at skabe lys, liv, luft og plads for den grønne omstilling.
At der er blevet stemt nogle andre ting i Europa-Parlamentet, må vi desværre beklage, for det har ikke været konservativ politik.
Camilla Fabricius (S), 2024-05-29:
Tak for det, og tak til ordføreren for talen.
Jeg kender jo ordføreren som en, som går op i den grønne omstilling, og ordføreren afslutter jo også sin tale med at sige, at lad os få lys og liv og plads.
Og så bliver jeg alligevel sådan lidt forundret, for de seneste 5 år har ordførerens parti desværre stået for noget helt andet dernede i Bruxelles.
De Konservative har nemlig stemt imod CO 2 -standarder for lastbiler og busser, emballageregulering og naturgenopretningsplaner.
Så hvordan hænger det sammen med lys og liv og plads for naturen?
Monika Rubin (M), 2024-05-29:
Helt ærligt har jeg faktisk svaret på de spørgsmål, der kom.
Jeg svarer, så godt jeg kan, på alle de spørgsmål, der kommer, og jeg svarer også så fyldestgørende, som jeg kan.
Men ordførerens formand, der stod her på talerstolen, blev også spurgt ind til abort, og svarede altså ikke særlig grundigt.
Jeg forstår ikke, at man som et liberalt parti mener, at det er et værdimæssigt skred at give kvinder flere rettigheder i forhold til deres egen krop.
Sólbjørg Jakobsen (LA), 2024-05-29:
Det er rigtigt, at man ikke altid kan screene, men så kan man tage afstand.
Det har partiet ikke kunnet gøre, og det finder jeg er en fuldstændig skændsel.
I øvrigt spurgte hr. Alex Vanopslagh om skattepolitik, og det blev besvaret med klima.
Hr. Kim Edberg Andersen spurgte om alt muligt og havde så mange spørgsmål, at ordføreren ikke helt kunne huske dem alle sammen, men valgte alligevel at svare på noget, som hr. Kim Edberg Andersen ikke havde spurgt om.
Og det er ordføreren, der står på talerstolen og skal forsvare partiets politik.
Det er ikke ordføreren, der stiller spørgsmålene her, for det er der bare ikke tid til.
Derfor er det ærgerligt, at vi ikke kan få svar på, hvorfor Moderaterne ikke kunne tage afstand fra sådan et arrangement.